CELEX: 32009R0823
Language: et
Date: 2009-09-09 00:00:00
Title: Komisjoni määrus (EÜ) nr 823/2009, 9. september 2009 , millega muudetakse määrust (EÜ) nr 690/2008, millega tunnistatakse kaitstavaid alasid, mis ühenduses taimetervise ohtudega tõenäolisemalt kokku puutuvad

10.9.2009   
            
            
               ET
            
            
               Euroopa Liidu Teataja
            
            
               L 239/46
            
         
      KOMISJONI MÄÄRUS (EÜ) nr 823/2009,
   9. september 2009,
   millega muudetakse määrust (EÜ) nr 690/2008, millega tunnistatakse kaitstavaid alasid, mis ühenduses taimetervise ohtudega tõenäolisemalt kokku puutuvad
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 8. mai 2000. aasta direktiivi 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta, (1) eriti selle artikli 2 lõike 1 punkti h,
   ning arvestades järgmist:
   
               (1)
            
            
               Komisjoni määrusega (EÜ) nr 690/2008 (2) tunnistati teatavad liikmesriigid või liikmesriikide teatavad piirkonnad teatavate kahjulike organismide suhtes kaitstavateks aladeks. Mõnedel juhtudel tunnistati piirkonnad kaitstavateks aladeks piiratud ajaks, et asjaomane liikmesriik saaks esitada kogu vajaliku teabe näitamaks, et kõnealune kahjulik organism ei esinenud kõnealuses liikmesriigis või viiks lõpule kõnealuse organismi likvideerimise.
            
         
               (2)
            
            
               Kooskõlas direktiivi 2000/29/EÜ artikli 2 lõike 1 punkti h esimese lõigu esimese taandega tunnistati kogu Kreeka territoorium kaitstavaks alaks organismide Dendroctonus micans Kugelan, Gilpinia hercyniae (Hartig), Gonipterus scutellatus Gyll., Ips amitinus Eichhof, Ips cembrae Heer ja Ips duplicatus Sahlberg suhtes.
            
         
               (3)
            
            
               Vastavalt direktiivi 2000/29/EÜ artikli 2 lõike 1 punkti h kolmandale lõigule peab Kreeka läbi viima korrapärased ja süstemaatilised ametlikud vaatlused nende kahjulike organismide esinemise kohta ning teatama komisjonile viivitamata kirjalikult igast sellise organismi leidmisest. Selliste kohustuste eesmärk on võimaldada komisjonil ära võtta kaitstava ala tunnistus, kui kaitstavaks alaks tunnistamise tingimused ei ole enam täidetud.
            
         
               (4)
            
            
               Kreeka ei teavitanud komisjoni selliste vaatluste tulemustest kõnealuste kahjulike organismide esinemise kohta üle viie aastase ajavahemiku jooksul. Komisjoni ekspertide kontrollkülastusel 26. jaanuarist 2009 kuni 6. veebruarini 2009 kinnitati, et Kreeka ei olnud senini läbi viinud korrapäraseid ja süstemaatilisi ametlikke vaatlusi kõnealuste kahjulike organismide esinemise tuvastamiseks. 2009. aasta märtsis esitas Kreeka komisjonile teabe, milles näidati, et on võetud vajalikud juriidilised, rahalised ja organisatoorsed sammud, et läbi viia korrapärased ja süstemaatilised ametlikud vaatlused kõnealuste kahjulike organismide esinemise tuvastamiseks 2009. aasta aruandlusperioodiks ning edaspidi.
            
         
               (5)
            
            
               Seetõttu, kuni Kreeka on läbi viinud direktiivi 2000/29/EÜ artikli 2 lõike 1 punkti h kolmandas lõigus sätestatud vaatluse ja on teavitanud komisjoni selle tulemustest vastavalt selle sätte viiendale lõigule, ei ole võimalik kinnitada, et kõnealuseid kahjulikke organisme Kreekas jätkuvalt ei esine. Selleks, et Kreekal oleks aega vaatluse läbiviimiseks ja tulemuste teatamiseks komisjonile, tuleb Kreeka jätkuvalt tunnistada kaitstavaks alaks kõnealuste kahjulike organismide suhtes kuni 31. märtsini 2010.
            
         
               (6)
            
            
               Kreeta ja Lesbos tunnistati Kreekas kaitstavateks aladeks organismi Cryphonectria parasitica (Murrill) Barr suhtes. Kreeka esitatud teabest selgub, et organism Cryphonectria parasitica (Murrill) Barr. esineb nüüd nendes piirkondades. Seetõttu ei tuleks Kreetat ja Lesbost enam tunnistada kõnealuse kahjuliku organismi suhtes kaitstavaks alaks.
            
         
               (7)
            
            
               Teatavad Austria piirkonnad ja piirkondade osad tunnistati ajutiselt kaitstavateks aladeks organismi Erwinia amylovora (Burr.) Winsl. et al. suhtes kuni 31. märtsini 2009. Austria esitas teabe, mille kohaselt Erwinia amylovora (Burr.) Winsl. et al. on nüüdseks levinud Austria territooriumil. Seetõttu ei tuleks seda tähtaega pikendada.
            
         
               (8)
            
            
               Tšehhi Vabariik ning teatavad piirkonnad Prantsusmaal ja Itaalias tunnistati ajutiselt kaitstavateks aladeks organismi grapevine flavescence dorée MLO suhtes kuni 31. märtsini 2009. Võttes arvesse nendelt liikmesriikidelt saadud teavet, tuleks neid kaitsealuseid piirkondi erandlikult tunnistada veel kaks aastat, et anda asjaomastele liikmesriikidele aega esitada teavet selle kohta, et grapevine flavescence dorée MLO enam ei esine või viia lõpule jõupingutused selle organismi likvideerimiseks.
            
         
               (9)
            
            
               Määrust (EÜ) nr 690/2008 tuleks seetõttu vastavalt muuta.
            
         
               (10)
            
            
               Käesoleva määrusega ettenähtud meetmed on kooskõlas alalise taimetervise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 690/2008 I lisa muudetakse järgmiselt.
   
               1)
            
            
               Jao a punktides 4, 5, 7, 8, 9 ja 10 lisatakse sõna „Kreeka” järele järgmised sõnad: „(kuni 31. märtsini 2010)”.
            
         
               2)
            
            
               Jao b punktis 2 jäetakse välja kolmas taane.
            
         
               3)
            
            
               Jao c punktis 01 jäetakse välja sõnad „Kreeka (Kreeta ja Lesbos)”.
            
         
               4)
            
            
               Jao d punkt 4 asendatakse järgmisega:
               
                           
                                       „4.
                                    
                                    
                                       Grapevine flavescence dorée MLO
                                    
                                 
                        
                           Tšehhi Vabariik (kuni 31. märtsini 2011), Prantsusmaa (Alsace, Champagne-Ardenne ja Lorraine) (kuni 31. märtsini 2011), Itaalia (Basilicata) (kuni 31. märtsini 2011)”
                        
                     
         Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Määrust kohaldatakse 1. detsembrist 2009.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 9. september 2009
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  EÜT L 169, 10.7.2000, lk 1.
   
      (2)  ELT L 193, 22.07.2008, lk 1.